Isabel Herguera

**Isabel Herguera García**, nada en San Sebastián en 1961, é unha artista visual, directora e produtora de animación española. A súa obra é pioneira en animación por ordenador desde a creación contemporánea distínguena como a primeira artista que realizou instalacións audiovisuais  con animacións. Coñecid*a* por dirixir a Mostra Internacional de Cinema d'Animació de Catalunya (ANIMAC), por ser nomeada ao Premio Goya á Mellor Curtametraxe de Animación por *La Gallina Ciega* (2006) e gañar o Premio Unicef de Curtametraxes e Documentais en Bilbao en 2012.

## Biografía 
Herguera estudou na Facultade de Belas Artes en Bilbao. Proseguiu os seus estudos na Academia de Belas Artes de Düsseldorf, en Alemaña, e posteriormente viaxou a Estados Unidos onde realizou un máster no Instituto das Artes de California (CALARTS). Foi alí onde comezou a súa traxectoria profesional, traballando durante varios anos en estudos de animación de Os Ánxeles.

A mediados da década dos 90, fundou o seu estudo de animación Loko Pictures, xunto a Satinder Singh, onde realizaron proxectos publicitarios. En 2003, Herguera volveu a San Sebastián, ocupándose desde entón de dirixir a Mostra Internacional de Cinema d'Animació de Catalunya até 2011. Estando baixo a súa dirección, o certame recibiu o Premio Nacional de Audiovisual do Consell Nacional da Cultura i de lles Arts (CONCA) en 2009. Imparte regularmente talleres sobre animación no National Institute of Design (NID) en Ahmedabad, India desde 2005. Tamén é docente no Central Academy of Fine Arts (CAFA) en Pequín, China. En 2011 recibiu o premio a Mellor curto con *Ámár*, na sección Anímache do  X Festival de cine Cortomieres (Mieres, Asturias). En 2013, participou no festival Animacam.

No Congreso de Cine Vasco que montou a Filmoteca vasca durante o verán de 2014, Herguera participou como xurado, onde se reuniu con outros directores da chamada xeración Kimuak. Kumuak, que en éuscaro fai referencia a planos de rodaxe, é unha plataforma pública que selecciona todos os anos unha mostra de proxectos e curtametraxes en base á súa calidade, orixinalidade e risco, ademais de estar rodado en éuscaro e realizado por técnicos e actores locais.

Con ''Amore d'inverno* (2015, Euskadi), unha película de animación de menos de 10 minutos, gañou o Gran Premio do Cine Vasco 2015. Tamén recibiu unha mención especial do xurado no Imaginaria Film Festival 2016.

Na sección Oficial do I Festival Internacional Dona i Cinema (2016) Herguera recibiu a Mención á Mellor Curtametraxe de Animación *Ámár.*

Participou como xurado na sección ANIMAFICX do Festival de Cine de Xixón 2016. En 2017 participou no Festival de Animación de Annecy, na sección de curtametraxes co seu proxecto *Kutxa Beltza.*

A súa primeira longametraxe de animación *O soño da sultá* presentouse no Festival Internacional de Cine de San Sebastián de 2023, onde competiu pola Concha de Ouro. A película está baseada no clásico homónimo da literatura feminista de ciencia ficción *The Sultana's Dream* escrito en 1905 por Rokeya Sakhawat Hossain, unha feminista musulmá.

## Premios e recoñecementos 
* 2024: o Festival Internacional de Cine de Animación de Cataluña concedeulle un premio honorífico en Animac 2024.
* 2023ː Premio Irizar ao cine vasco – Festival internacional de cine de San Sebastián.
* 2023ː Premio da Asociación Vasca de Guionistas Euskal Gidoigileen Elkartea – Festival internacional de cine de San Sebastián.

## Filmografía 
* 1988 – *Spain loves you*.
* 1989 – *Safari*.
* 1989 – *Cante de ida y vuelta*.
* 1993 – *Los muertitos*.
* 2005 – *La gallina ciega*. Nomeada aos Premios Goya en 2006.
* 2010 – *Ámár*.
* 2012 – *Bajo la almohada*.
* 2016 – *Sailor's Grave*.
* 2016 – *Winter Love*.
* 2023 – *O soño da sultá''

## Notas 
## Véxase tamén 
### Ligazóns externas 
* Canal Isabel Herguera en Vimeo.
* Entrevista a Isabel Herguera  (S.O.) 2023